
TOIMINTASUUNNITELMA 1.1.2013–31.12.2013
Piirin säännöissä todetaan, että piirin tarkoituksena on dartsharrastuksen (englantilaisen tikanheiton) ja dartskilpailutoiminnan ylläpitäminen ja kehittäminen. Tarkoituksensa toteuttamiseksi piiri ohjaa ja valvoo jäsentensä toimintaa, harjoittaa valistus- ja kasvatustyötä tuottamalla dartsaiheisia julkaisuja ja järjestää valmennusta, harjoituksia, kilpailuja sekä valistus- ja huvitilaisuuksia.
Tulevana toimintakautena piiri pyrkii aktivoimaan alueensa kilpailutoimintaa ja tätä kautta nostamaan jäsenmääräänsä. Lisäksi piiri pyrkii löytämään uusia yhteistyökumppaneita kisajärjestelyihin. Lisäksi piirin on löydettävä mahdollisesti ratkaisu kilpailukaluston säilytykseen. 
KOKOUKSET JA JÄSENISTÖ

Kokoukset

Piiri järjestää kaksi sääntömääräistä yleiskokousta. Hallitus kokoontuu tarpeen vaatiessa (3-6 vuodessa) sekä työskentelee aktiivisesti sähköpostin avulla. 

Jäsenistö

Piirimme on suurin lisenssipelaajamäärältään Suomen piirijärjestöistä. Jäsenmäärä on kuitenkin laskenut parhaimmista vuosista, joten hallituksen yhtenä tehtävänä onkin miettiä keinoja jäsenmäärän nostamiseen. 
TALOUS

Taloudenhoidossa jatketaan tarkkaa linjaa. Kilpailuiden osalta tehdään tarkat laskelmat ja tilitykset, jotka vahvistetaan hallituksen toimesta. Taloudellinen tilanne kartoitetaan jokaisen hallituksen kokouksen yhteydessä.
YHTEISTYÖ
Pitkäaikainen yhteistyömme Jatikka Oy:n kanssa jatkuu kilpailukaudella 2012 - 2013. Jatikka Oy tarjoaa käyttöömme kauden aikana järjestämiimme kilpailuihin kilpailutaulut ja huolehtii tarvikemyynnin kahdessa pääkilpailussamme, jotka ovat syksyn piirinmestaruudet ja kevään B- ja sekamestaruudet.

MUU TOIMINTA

Kilpailutoiminta
Piirin kilpailuvalikoima on 

· Piirinmestaruudet syyskaudella Suomen Dartsliiton määräämänä päivänä
· Sarjoina ainakin ms, ns, ap ja np

· Edellisenä vuonna keväällä pelatut sarjat, kri, sen ja jun, pelataan mahdollisesti myös tilan, aikataulujen yms. salliessa. (Näille ei siis ole omaa kisapäivää)
· B- ja sekamestaruudet maalis-huhtikuussa
· Keväisin perheparicup ja firmaliigan finaali (jälkimmäinen niinä vuosina, kun sarja pelataan )
· Sarjapeleinä järjestämme kilpailukauden (1.7.-30.6.) aikana miesten ja naisten piirisarjan, joiden tarkemman ottelumuodon hallitus vahvistaa vuosittain. Sarjatasoja on viime vuosina ollut vähäisestä joukkuemäärästä johtuen vain yksi kummassakin sarjassa.
· Firmaliiga järjestetään aina, kun vähintään viisi joukkuetta ilmoittautuu. Kilpailukaudelle 2011-2012 sarjaan ilmoittautui 6 joukkuetta ja kaudelle 2012-2013 5 joukkuetta.
· Näiden lisäksi piiri tukee kerhojen järjestämiä kilpailuja EP-ranking -järjestelmän avulla, jossa myönnetään kerhojen kilpailuille rankingarvo. Rankingpisteitä kerätään vuosiperiodilla ja parhaat pelaajat palkitaan.

EP ranking järjestelmä: jaettavat pisteet
	Kategoria 1
	Kategoria 2

	Piirinmestaruudet

Alueellinen rankingkilpailu

Alueellinen SDL rankingkilpailu
Parikilpailut (henkilökohtainen pistemäärä = sijapistemäärä / 2)
	Piirin B-mestaruudet
B-mestaruus parikilpailut (henkilökohtainen pistemäärä = sijapistemäärä / 2)

Alueellinen rankingkilpailu, jos osallistumisoikeus on rajattu

	1.
	32
	1.
	16

	2.
	16
	2.
	8

	3.-4.
	8
	3.-4.
	4

	5.-8.
	4
	5.-8.
	2

	9.-16.
	2
	9.-16.
	1


Piirin mestaruuskisoissa noudatetaan samaa pukeutumissääntöä kuin SDL:n ranking-kilpailuissa (suorat housut, naisilla vaihtoehtona hame, ja dartsiin soveltuva paita). Piirisarjassa, firmaliigassa, perheparicupissa ja kerhojen järjestämissä EP-ranking -kisoissa riittää, kun asu on kisapaikan ja järjestävän kerhon vaateiden mukainen.

Muuta

Piirin alueella junioritoiminta on ollut ensisijaisesti kerhojen oman toiminnan varassa. 
TIEDOTTAMINEN

Ulkoinen tiedottaminen

Piirin tiedotus on avointa ja piirin toimintaa voi seurata Internet – sivujen kautta osoitteessa www.sdlep.net. Piirin jäsenet eli kerhot voivat tiedottaa toiminnastaan näillä sivuilla itsenäisesti sekä keskustelupalstan että uuden kilpailukalenterin kautta. Kaikki piirin toimintaan liittyvät kilpailut, tapahtumat ja kokoukset tiedotetaan www.sdlep.net sivustolla. 
Lisäksi piirillä on profiili Facebookissa, jossa tiedotus on epävirallisempaa ja epäsäännöllisempää.

Sisäinen tiedottaminen

Sääntömääräiset kokousten kutsut lähetetään virallisesti kerhojen yhteyshenkilöille sähköpostitse. 
Kokouskutsu ja siihen liittyvä materiaali julkaistaan myös www.sdlep.net sivustolla.

LOPUKSI

Tulevana toimikautena Suomen Dartsliitto Eteläinen piiri ry pyrkii kasvattamaan jäsenmääräänsä sekä jatkamaan perinteistä aktiivista kehitystyötä alueensa dartsharrastuksen parantamiseksi.

Hallituksen puheenjohtaja
